Uden for det 45 år gamle indkøbscenter udspiller der sig lige nu en eskalerende bandekonflikt med en stribe skudepisoder blandt andet på centrets parkeringsplads, hvor flere parkerede biler blev ramt.

Inden for i City Vest i Brabrand står otte butikslejemål lige nu tomme.

Læs også Drama ved City Vest: Flere skud rammer parkerede biler

Selv om den igangværende bandekonflikt ikke gør arbejdet nemmere med at få dem udlejet igen, er centerchef Anette Vestergaard Torp dog optimist.

De mange skyderier i det vestlige Aarhus har ikke skræmt kunderne væk fra shoppingcentret.

Anette Vestergaard Torp er centerchef i City Vest.

- Vi mærker det ikke som sådan i hverdagen, men vi følger selvfølgelig nøje med. Men det er jo en sag for politiet, og det arbejder det jo hårdt på. Som I kan se, så er der masser af kunder i City Vest, så vi oplever ikke nogen kundeflugt, fortæller Anette Vestergaard Torp, da hun en fredag formiddag viser rundt i Jyllands engang største indkøbscenter.

Første spadestik i 1970

Den 31. juli 1970 blev det første spadestik taget til Gellerup Center - det, vi i dag kender som City Vest.

Det tog lidt over to år at bygge indkøbscentret, som dengang var Jyllands største og ejet af Brabrand Boligforening.

Læs også DEAS skal drive City Vest

Da centret blev indviet 1. november 1972, var det noget af et tilløbsstykke.

Vi arbejder med nogle planer, som både foregår uden for centret, men også i centret. Anette Vestergaard Torp, centerchef

De kommende år blev centret et decideret udflugtsmål, hvor folk kom langvejs fra for at opleve det unikke og hypermoderne indkøbscenter.

Ved siden af centret blev der bygget kulturcenter og hotel, og i 1980 blev centret udvidet blandt andet med en biograf.

Center Kino 1 og 2 lukkede dog i 1989.

I dag er City Vest ligesom alle andre shoppingcentre udfordret af den stigende onlinehandel.

04:31 Her kan du se flere minutters optagelse fra byggeriet af centret. Optagelserne er fra Brabrand-Årslev Lokahistoriske Arkiv. Luk video

I 2010 havde City Vest tre millioner besøgende - det tal var sidste år faldet til 2,7 millioner, altså et fald på 300.000 besøgende.

Brug for oplevelser

Centerchef Anette Vestergaard Torp har store planer med det gamle center.

City Vest åbnede i 1972. Dengang hed centret Gellerup Center. Foto: Brabrand-Årslev Lokalhistoriske Arkiv

I dag skal et moderne shopping center tilbyde oplevelser, som kunderne kun kan få ved at besøge det.

Lidt ligesom dengang hvor der var kulturcenter og biograf.

05:05 Her kan du se flere minutters optagelse fra dagen før centrets åbning og selve åbningen. Optagelserne er fra Brabrand-Årslev Lokahistoriske Arkiv. Luk video

- Vi arbejder med nogle planer, som både foregår uden for centret, men også i centret. Hvor vi arbejder tæt sammen med Aarhus Kommune om alt det, der sker oppe i Gellerup, og det er selvfølgelig noget, der er rigtig spændende for os at være en del af. Vi føler virkelig, at Aarhus Kommune vil os, og vi vil rigtig gerne dem. Så vi hænger med, og vil gerne sikre at City Vest også bliver et attraktivt shopping sted i fremtiden, siger Anette Vestergaard Torp.

Har I planer om at udvide centret?

- Det kunne godt tænkes, ja, siger hun.

01:12 VIDEO: Allan Stjernholm driver slagterbutik i City Vest. Han har store planer for butikken. Hør mere her. Luk video

Og med en kommende udvidelse på tegnebrættet håber centerchefen, at City Vest igen kan blive et tilløbsstykke for besøgende langvejs fra, ligesom Gellerup Center var det for 45 år siden.

- Vi arbejder selvfølgelig meget i vores nærområde, som bliver større og større. Men vi arbejder også på en større skala. Vi har et ret stort markedsområde og trækker kunder både fra Skanderborg, Silkeborg og Horsens, og det er selvfølgelig noget, vi vil arbejde mere på fremadrettet og flere kunder her til, forklarer Anette Vestergaard Torp.

I videoen øverst i artiklen kan du høre meget mere om centerchef Anette Vestergaard Torps planer for City Vest.